Video: Bruid wil nie haar bruidegom soen nie | Maroela Media
Video: Bruid wil nie haar bruidegom soen nie
Dis gewoonlik 'n intieme oomblik tussen man en vrou wanneer die dominee uiteindelik aankondig: "Jy mag maar jou bruid soen." Die bruid in dié video was egter nie gretig om haar bruidegom te soen nie.
Die video is oorspronklik deur Mwebantu, 'n nuuswebwerf in Zambië, op Facebook gedeel en word intussen wyd op sosiale media versprei.
In die video probeer die bruidegom sy bruid soen, maar sy is huiwerig. Dit is dan duidelik dat die dominee die pasgetroude paartjie aanmoedig om te soen, en die bruidegom probeer weer, maar dié keer draai sy selfs haar kop weg voor sy hom wegstamp.
Sommige gebruikers op Facebook het gesê hulle is oortuig dié huwelik gaan nie lank hou nie, ander spekuleer die man was dalk die aand voor die seremonie ontrou. Daar is ook persone wat wonder of dit dalk 'n gedwonge huwelik was en ander wat wonder of die man dalk vergeet het om sy tande te borsel.